Meie toidumesside traditsioon astub 2018. aastal uude veerandsajandisse. Üle 234 tuhande külastaja ja 4177 osalejat, eksponenti on olnud selle traditsiooni loojaks ja ajaloo tunnistajateks.
#000002
25.–27. oktoobril toob Tallinn FoodFest Eesti Näituste messikeskusesse Eesti toiduainetööstuse, toitlustuse, hotellinduse, müüjate ja vahendajate ning paljude sidusalade esindajad ning toiduprofid lähinaabrite juurest. Ühtekokku üle 6000 toiduvaldkonna liidri, otsustaja või alal alustaja. Kaks esimest messipäeva on üritus avatud vaid valdkonna erialakülastajatele.
#000003
Laupäeval, 27. oktoobril on messile oodatud toidusõbrad, heast toidust ning toiduvalmistamise uuematest trendidest ning võtetest huvituvad gurmaanid, kodukokad, harrastuskondiitrid ja -pagarid, hobibaristad ja õllemeistrid. Oodatud on toiduvaldkonnas ettevõtlusega alustajad, idufirmad, pereettevõtted – kokku kuni 3000 külastajat, kes soovivad avastada köögisaladusi, avardada maitsemeelt ning silmaringi.
#000004
Oma ala meistrite esitlused, toodete hindamised, kutsealakonkursid on alati väga oodatud ja huvipakkuv osa messiprogrammist ning mõjus külastajamagnet. Teabepäevadel jagavad uut erialateavet ja kogemusi toidutootjad, toitlustajad, logistika valdkonna esindajad ning pakendiala asjatundjad. Uuenduslikke ja inspireerivaid lahendusi pakuvad messil osalevad seadmete-, sisustus-, tehnika- ja tehnoloogiettevõtted. Erialaspetsialistist messikülastajat ootab uudne pakendilahendus, suurköögitehnika või teeninduse nutikas IT-lahendus.
#000005
Toidumess on läbi oma veerandsaja-aastase ajaloo näidanud usku meie toidukultuuri pidevasse arengusse. Pakkudes võimalust turul silma paista, näidata tuntud tegijate tootearenduse saavutusi ja alustavate väiketootjate leidlikkust, muutub mess oodatud kohtumispaigaks nii uute kui ka vanade kolleegide, äripartnerite ja tarnijatega. Viimaste aastate kasvav huvi, suurenev osavõtjaskond ja positiivne atmosfäär loovad eelduse eduks ka sel aastal. Osalema on oodatud nii toidutootjad, importijad, edasimüüjad kui ka sektorile teenuseid, tarvikuid ja tooraineid pakkuvad ettevõtted. Arvukale messipublikule on oodatud oma töid ja tegemisi tutvustama eriala- ja ametiliidud, koolitajad ning üritust kajastama meediakanalid.
#000006
NB! Esimesed kaks päeva, 25.-26.10 on toidumess vaid erialakülastajatele!
#000008
Kuidas kultuurselt Bungypump’ida? – 14.12.2019
#000013
Zooexpo – kasside, näriliste, lindude ja roomajate näitus – 19.10.2019
#000015